અગાઉ એએમટીએસના ઉચ્ચ અધિકારીઓએ એક-બે દિવસમાં જ આરટીઓ અને ટ્રાફિક પોલીસનો રિપોર્ટ આવી જવાનાં ઢોલ-નગારાં પીટ્યાં હતાં. તેમ છતાં વાસ્તવિકતા તો એ છે કે હવે અઠવાડિયું થશે પણ આરટીઓ કે ટ્રાફિક પોલીસને રિપોર્ટ તંત્રને મળ્યો નથી. આ અંગે એએમટીએસના એક ઉચ્ચ અધિકારીને પૂછતાં તેઓ કહે છે, “અઠવાડિયાથી આરટીઓની ટીમ નવરંગપુરા પોલીસ સ્ટેશન ખાતે બંધ બસને ચાલુ કરવાની કોશિશ કરે છે, પરંતુ બસ ચાલુ કરી શકતા નથી એટલે પરત જાય છે. આરટીઓની ટીમની મદદ માટે એએમટીએસના વર્કશોપમાંથી પણ મિકે‌િનક મોકલાવ્યા હતા. તેમ છતાં બંધ બસને ચાલુ કરાવવામાં કોઇ સફળતા મળી નથી! એટલે આરટીઓનો રિપોર્ટ અટક્યો છે. આ રિપોર્ટ આવતા સોમવારે મળી શકે તેમ લાગે છે.